**Ministru kabineta noteikumu projekta „Grozījums Ministru kabineta 2013.gada 13.augusta noteikumos Nr.580 „Latvijas Veterinārārstu biedrības valsts pārvaldes uzdevumu ietvaros sniegto maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Dzīvnieku aizsardzības likuma 10.panta 20.punkts un Veterinārmedicīnas likuma 54.2 pants |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Veterinārmedicīnas likuma 54.3 pants nosaka, ka Latvijas Veterinārārstu biedrība (turpmāk – biedrība) izsniedz un anulē veterinārmedicīniskās prakses sertifikātus un pagarina to derīguma termiņu. Spēkā ir Ministru kabineta 2013.gada 13.augusta noteikumi Nr.580 „Latvijas Veterinārārstu biedrības valsts pārvaldes uzdevumu ietvaros sniegto maksas pakalpojumu cenrādis” (turpmāk – noteikumi Nr.580). Ministru kabineta 2010.gada 21.decembra noteikumu Nr.1173 „Kārtība, kādā izsniedz, pagarina un anulē veterinārmedicīniskās prakses sertifikātu un reģistrē sertificēto personu un veterinārmedicīniskās prakses vietu” (turpmāk – noteikumi Nr.1173) 14.punkts nosaka, ka personai, kura ieguvusi valsts akreditētajām studiju programmām atbilstošu augstāko veterinārmedicīnisko izglītību, reizē ar izglītības diplomu izsniedz veterinārmedicīniskās prakses sertifikātu bez pretendenta kvalifikācijas pārbaudes. Biedrība 2015.gada 1.jūlijā Zemkopības ministriju elektroniski informēja, ka, izgatavojot veterinārmedicīniskās prakses sertifikātus, biedrībai rodas administratīvie izdevumi un iesniedza administratīvo izdevumu izcenojuma aprēķinu. Tā kā bez kvalifikācijas pārbaudes veterinārmedicīniskās prakses sertifikātu izsniedz tikai Veterinārmedicīnas fakultātes absolventiem reizē ar izglītības diplomu, tad sertifikācijas komisijas locekļiem nav nepieciešams izvērtēt šos veterinārmedicīniskās prakses sertifikāta pretendentus.Ir sagatavots Ministru kabineta noteikumu projekts „Grozījums Ministru kabineta 2013.gada 13.augusta noteikumos Nr.580 „Latvijas Veterinārārstu biedrības valsts pārvaldes uzdevumu ietvaros sniegto maksas pakalpojumu cenrādis”” (turpmāk – noteikumu projekts), kas nosaka biedrības sniegto maksas pakalpojumu cenrādi par veterinārmedicīniskās prakses sertifikāta izsniegšanu bez kvalifikācijas pārbaudes.Šajā anotācijas sadaļā minētās problēmas noteikumu projekts atrisinās pilnībā. |
| 3.  | Projekta izstrādē iesaistītās institūcijas | Latvijas Veterinārārstu biedrība |
| 4.  | Cita informācija | Biedrības sagatavotais cenrāža pozīciju aprēķina pamatojums pievienots šīs anotācijas pielikumā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz privātpersonām, kuras ir ieguvušas augstāko veterinārmedicīnisko izglītību un vēlas saņemt veterinārmedicīniskās prakses sertifikātu. Katru gadu Latvijas Lauksaimniecības universitātes Veterinār-medicīnas fakultāti absolvē 30–50 studentu. |
|  2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
|  3. | Administratīvās izmaksu monetārs novērtējums | Ministru kabineta noteikumu projekts neuzliek papildu administratīvo slogu. |
| 4.   | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi nav notikuši. |
| 2.  | Sabiedrības līdzdalība projekta izstrādē | Noteikumu projekts ir saskaņots ar Latvijas Veterinārārstu biedrību.  |
| 3. | Sabiedrības līdzdalības rezultāti | Atbalsta sagatavoto noteikumu projektu bez iebildumiem un priekšlikumiem.  |
| 4. | Cita informācija | Nav  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu pēc tā pieņemšanas īstenos Latvijas Veterinārārstu biedrība. Noteikumu projekta izpilde iespējama uzreiz pēc tā pieņemšanas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta īstenošana neietekmēs pārvaldes institucionālo struktūru.  |
| 3. | Cita informācija | Nav |

Zemkopības ministrs J.Dūklavs

07.08.2015. 11:05

495

S.Vanaga

67027363, Sanita.Vanaga@zm.gov.lv